**Aikuiset** on suomalainen draamakomediasarja, jonka pääosissa näyttelevät Anna Airola, Elias Salonen, Mikko Kauppila ja Ville Myllyrinne. Sarjan on ohjannut Anna Dahlman ja käsikirjoittanut Anna Brotkin. Nuorille aikuisille suunnatussa sarjassa seurataan 24-vuotiaan helsinkiläisen Oonan elämää. Sarjan on sanottu pyrkivän esittämään uudenlaista aikuisuuskuvaa ja kuvaamaan esimerkiksi valintojen vaikeutta ja päämäärättömyyttä. Y-sukupolven eli niin kutsuttujen milleniaalien arkea kuvataan muun muassa kevyellä komiikalla, nopeatempoisella dialogilla ja suurella määrällä musiikkia.

Sarjaa tuotettiin kolme tuotantokautta, joissa on kaikissa kymmenen jaksoa. Jaksot kestävät noin 22 minuuttia. Ensimmäinen tuotantokausi kuvattiin kesällä 2018, ja se julkaistiin ensimmäisenä Yle Areenassa maaliskuussa 2019. Televisiossa ensimmäistä kautta alettiin esittää Yle TV2:lla 1. huhtikuuta alkaen. Toinen tuotantokausi kuvattiin kesällä 2020, ja se julkaistiin Yle Areenassa 27. tammikuuta 2021. Toisen kauden televisioesitys käynnistyi kahden jakson viikkotahdilla 27. tammikuuta. Tuotantokausien välissä tuotettiin neljä noin 15 minuutin pituista erikoisjaksoa, jotka julkaistiin helmikuun ja elokuun välissä vuonna 2020. Kolmannen ja samalla viimeisen kauden jaksot julkaistiin 12. syyskuuta 2022.

Paljon katsojia kerännyt sarja on saanut hyvän vastaanoton, ja sitä on kutsuttu loistavaksi kuvaukseksi nuorten aikuisten elämästä Helsingissä. Yhteensä *Aikuiset* on voittanut viisi Kultainen Venla -palkintoa.

Tuotanto
--------

### Konsepti ja käsikirjoitus

Idean *Aikuiset*-sarjasta loi käsikirjoittaja Anna Brotkin, joka oli aiemmin kirjoittanut muun muassa komediasarjoja *Jättekiva*, *Putous* ja *Modernit miehet*. Projekti sai alkunsa, kun Ylelle oli ilmaantunut tarve uudelle nuorille aikuisille suunnatulle sarjalle. Brotkin alkoi ideoida sarjaa vuoden 2017 lopulla, ja *Aikuisten* käsikirjoittaminen alkoi keväällä 2018. Kymmenen jaksoa vaati yhteensä 250 sivua tekstiä. Sarjan nimeä ei keksitty käsikirjoitusvaiheessa eikä vielä kuvausten alussakaan, vaan se luotiin sarjan teemojen pohjalta vasta myöhemmin.

Kirjoittaja halusi kuvata *Aikuiset*-sarjassa uudenlaista aikuisuuskuvaa, jossa hahmot eivät tavoittele pitkää parisuhdetta, lapsia, omistusasuntoa eikä vakituista työtä. Milleniaalien kuvaukseksi kutsutun sarjan on sanottu pyrkivän näyttämään "nettisukupolven" ilmiöitä, kuten tarkoituksettomuutta, rauhattomuutta sekä valintojen ja päätöksien vaikeutta. Ylen mukaan sarjan hahmot seuraavat eri trendejä ja kamppailevat epävarman tulevaisuuden kanssa. Sarjassa käsitellään myös parisuhdetta, itsenäisyyttä ja kasvamista. Pirstaleisia tuloja ja taloudellista epävakautta haluttiin kuvata yhteiskuntarakenteista johtuvana ilmiönä. Sarja pyrkii välittämään ymmärrystä esimerkiksi identiteettikipuiluun ja ammatinvalintapaineisiin. *Aikuisten* perussanoma on, että jokainen saa elää omanlaistaan elämää yhteiskunnan ja läheisten ihmisten odotuksista huolimatta.

Nuorten aikuisten jopa ahdistavanakin kokema päättämättömyys ja "ajelehtiminen" ovat käsikirjoittaja Brotkinille tärkeä aiheita, joita hän halusi kuvata mahdollisimman kevyesti huumorin keinoin ja viestiä, että epävarmuudessa, "haahuilussa" ja "sekoilussa" on myös paljon vapautta ja mahdollisuuksia. Brotkin halusi kuvata myös ihmisen taipumusta rakentaa draamaa pienistä asioista, vaikkei arjessa olisikaan läsnä todellisia ongelmia.

> »Mukaan tuli monenlaisia teemoja, kuten millenniaalien kipuilu siitä, koska aikuisuus alkaa ja mitä se tarkoittaa. Voiko säilyä lapsellisena, vaikka on aikuinen?»   
> (Käsikirjoittaja Anna Brotkin)
> 
> 

Käsikirjoittaja on kertonut halunneensa myös normalisoida aiemmin poikkeuksellisempina pidettyjä ja usein alleviivattavia tai toistuvasti korostettavia asioita, kuten homoseksuaalisuutta, josta sarjassa "ei tehdä numeroa." Sarjassa ei myöskään juuri käsitellä yhteiskuntakritiikkiä tai esimerkiksi rasismia, ja sitä on myös kutsuttu utopistiseksi ja "Kallio-kuplaksi", jossa hahmot "pähkäilevät pöhköjen, pääasiassa itsekehitettyjen ongelmien parissa". Viittaukset esimerkiksi ilmastonmuutokseen ja koronavirukseen pysyvät lyhyinä ja komediallisina, eivätkä *Aikuisten* hahmot kuole tai kärsi vakavista sairauksista. Sarjassa isot ongelmat, kuten rahavaikeudet, ratkeavat epärealistisesti jopa samana päivänä kuin ilmenevät.

Anna Brotkin on kertonut välttäneensä kirjoittamisessa "osoittelevaa komediaa", kuten stereotypioiden vahvistamista, sukupuolieroja ja vähemmistöille naureskelua. Sarjasta pyrittiin tekemään turvallinen niin, ettei se loukkaa yhtäkään katsojaa. Ylen mukaan sarjan huumori on itseironista ja lempeää.

Dialogissa käytetään nuorisoslangia, joka jäljittelee 20-vuotiaiden käyttämää kieltä ja jossa on runsaasti viittauksia populaarikulttuuriin. Brotkinin mukaan käsikirjoituksessa on nopeatempoista dialogia, joka "luottaa katsojien medianlukutaitoon". Kirjoittamiseen haettiin inspiraatiota muun muassa Instagram-kuvista, meemeistä, kirjoista ja elokuvista. Käsikirjoitus kasvoi pienemmistä asioista isompiin juonikuvioihin, ja Brotkin totesi *Aikuisten* syntyneen yksityiskohdissa.

Kolmas tuotantokausi ja erityisesti sen lopetus olivat Brotkinin mukaan vaikeita käsikirjoittaa. Perinteinen lopetus, kuten päähenkilöiden "siirtyminen elämässä eteenpäin", olisi ollut temaattisesti ristiriidassa sarjan kanssa. Brotkinin mukaan sarjan tarina "yrittää sanoa, ettei elämässä ole mitään loppuratkaisuja". Brotkin on myös myöntänyt viimeisen kauden kirjoittamiseen liittyneen aikaisempaa enemmän painetta, koska sarja oli siihen mennessä saavuttanut huomattavaa suosiota.

### Hahmot ja näyttelijät

Sarjan päähenkilöitä Arttua, Kuismaa ja Oonaa esittävät Elias Salonen, Mikko Kauppila ja Anna Airola.
Tiheästi esiintyviä sivuhahmoja ovat Oonan kahvilan vakioasiakkaat, joita esittävät Biniyam Schelling, Manuela Bosco, Linnea Leino ja Joonas Nordman.
Brotkin ja Dahlman ovat kertoneet saaneensa hahmoihin vaikutteita uudemmista suoratoistopalvelujen alkuperäissarjoista, joissa on heidän mukaansa poikkeuksellisen omaperäisiä ja yksityiskohtaisia hahmoja, joita ei valtavirran draama- tai komediasarjoissa ole aikaisemmin juuri ollut.

Sarjan tekijät ovat kuvanneet, että komediasarjojen naisroolit ovat yleensä mieshahmoja vahtivia korrekteja tosikkoja, eivätkä päähenkilöitä tai hauskoja koheltajia. Brotkin on todennut, että juuri siksi naispuolisesta Oona-päähahmosta oli tärkeää kirjoittaa koominen luonne. Brotkin ja Dahlman halusivat korjata kuvaa myös keski-ikäisistä mieshahmoista, joilla on usein heidän mukaansa epäasiallinen ja muita hahmoja haastava persoona, tai jopa rasistinen ja misogynistinen rooli. Oonan isä Markku (Ville Myllyrinne) ei hankaloita tyttärensä elämää, vaan esiintyy tapahtumia sivusta seuraavana tarkkailijahahmona. Hahmoa on arvioitu samaistuttavaksi erityisesti vanhemmille katsojille. Sarjan mieshahmoja on kuvailtu huomattavan kilteiksi ja hyväntahtoisiksi, ja käsikirjoittaja Anna Brotkinin mukaan ymmärtäväisiksi kirjoitetut mieshahmot kannustavat ja tukevat epävarmaa Oonaa.

*Aikuiset* on päähenkilö Oonaa esittävälle Anna Airolalle ensimmäinen televisiorooli. Näyttelijä kertoo hakeneensa koekuvauksiin spontaanisti, eikä hän tiennyt hakeneensa pääosaan. Sopivia näyttelijöitä haettiin sadoilla casting-nauhoilla. Brotkin on paljastanut, että päärooli Oona oli kirjoitettu jo ennen koekuvauksia, mutta Airolan valinnan myötä hahmoa muokattiin enemmän näyttelijän tyyliseksi. Päähahmon oli alun perin tarkoitus olla ilkeämpi, mutta Airolan mukaantulon jälkeen rooliin lisättiin lempeyttä – Brotkinin mukaan lopullinen Oona on ärsyttävä, mutta myös ihana hahmo olematta kuitenkaan yksinkertaisen hyvä ihminen. Airolan mukaan "eksistentialistisesta kriisistä" kärsivä hahmo on impulsiivinen ja "yrittää olla tosi cool, vaikka olisi coolimpi, jos ei yrittäisi." Kulttuuritoimituksessa hahmoa on kutsuttu muun muassa draamakuningattareksi. Pääosien esittäjät roolitettiin jo käsikirjoitusvaiheen puolessavälissä, minkä vuoksi hahmoja ehdittiin mukauttamaan näyttelijöiden luonnollisiin puhetapoihin.

Sarjan toinen päärooli on Arttu, Oonan paras ystävä. Arttua on kuvailtu sympaattiseksi freelancer-taiteilijaksi, joka kannustaa Oonaa ryhdistäytymään. Arttua esittää Elias Salonen, Airolan kurssikaveri Teatterikorkeakoulussa. Kaksikon aikaisempi yhteistyö auttoi heitä improvisoimaan *Aikuisten* kuvauksissa, ja useampi improvisoitu kohtaus päätyi lopulta sarjaan.

### Tapahtumapaikat

Sarja on kuvattu pääosin Helsingin Kalliossa.
Pääosin sarja on kuvattu Helsingin Kalliossa, jossa päähenkilö Oona asuu ja pyörittää pientä kahvilaa Kolmannella linjalla. Toista tuotantokautta varten kahvila siirrettiin Neljännelle linjalle. Kaupunginosa on tuttu sekä ohjaaja Dahlmanille, käsikirjoittaja Brotkinille että näyttelijä Airolalle, jotka ovat kaikki kertoneet asuneensa siellä – sarjan "kalliolaisuuden" on sanottu pohjautuvan juuri tekijöiden omiin kokemuksiin. Useita kohtauksia sijoittuu elokuvateatteri Rivieran ympäristöön. Tapahtumapaikoista hyvin keskeinen kahvila sai vaikutteita oikeasta kalliolaisesta kahvilasta. "Kliseistä kalliolaista hipster-kulttuuria" kuvaavaa sarjaa onkin jälkeenpäin kutsuttu dialogiltaan uskottavaksi. Kalliossa asuvaan nuoren ikäpolven "kuplaan" yhdistettäviä piirteitä, joita on ammennettu mukaan sarjaan, ovat muun muassa veganismi ja kierrätysvaatteiden suosiminen. Erityisesti päähahmojen osalta *Aikuiset* käsitteleekin myös kaupunginosaidentiteettiä, ja sarjaa on kutsuttu "rakkauslauluksi Kalliolle".

Toinen merkittävä tapahtumapaikka on Punavuori, josta päähahmo Oona rakentaa ikään kuin hienostelevaa vastakohtaa maanläheiselle Kalliolle. Yksi jakso sijoittuu Oonan lapsuuden ympäristöön Kokkolaan, joka valittiin mukaan siksi, että se on päänäyttelijä Airolan kotipaikkakunta. Aikataulusyistä Kokkola-kohtaukset kuvattiin kuitenkin Vantaalla ja Järvenpäässä.

### Musiikki ja puvustus

Käsikirjoittaja Anna Brotkinin ensimmäisiä tavoitteita sarjan tuotannossa oli saada mukaan muihin suomalaisiin sarjoihin verrattuna huomattavasti enemmän musiikkia, jotta esitetty nuorten aikuisten maailma välittyisi katsojalle paremmin. Sarjan jaksoissa soitetaan usean eri aikakauden pop- ja R’n’B-kappaleita sekä erityisesti 1990-luvun rap-musiikkia, ja suurimman osan kappaleista Brotkin valitsi mukaan jo käsikirjoitusvaiheessa. Brotkin on sanonut esitetyn musiikin olleen kallista, ja siksi sille varattiin etukäteen huomattava budjetti. Tuotantokausien ääniraidoilla on mukana useita kotimaisia artisteja, kuten Alma, Cledos, Ibe, Ruusut, Lauri Haav ja Vesta.

1990-luvun tyyli näkyy myös Kaisa Pohjolan suunnittelemassa puvustuksessa. Anna Brotkin kertoi seuranneensa nuorten pukeutumista muun muassa Instagramissa. Näyttelijä Elias Salonen on maininnut Harry Stylesin olleen esimerkki Arttu-hahmon puvustamiselle sarjan viimeisellä kaudella.

Jaksot ja roolit
----------------

### Ensimmäinen tuotantokausi

Sarja kertoo 24-vuotiaasta, Helsingin Kalliossa asuvasta kahvilayrittäjästä, Oonasta (es. Anna Airola), jolla on elämälleen suuria suunnitelmia, mutta ei päätöskykyä. Oona kohtaa haasteita niin yrittämisessä ja parisuhteessa kuin haaveidensa määrittelyssäkin. Oonan entinen poikaystävä Tuomas (Eppu Pastinen) puolestaan perustaa Helsingin Punavuoreen kilpailevan kahvilan uuden tyttöystävänsä Yolan (Aksa Korttila) kanssa. Keskeisissä rooleissa ovat myös Oonan paras ystävä Arttu (Elias Salonen), joka on ehtinyt kokeilla useampaakin työalaa, Oonan Markku-isä (Ville Myllyrinne) sekä Oonan on-off-poikaystävä Kuisma (Mikko Kauppila).

Sarjan ensimmäinen tuotantokausi kuvattiin kesällä 2018. Ohjaaja Anna Dahlman kuvaili noin kuukauden kestänyttä kuvausvaihetta kiireiseksi.

| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Oona | 15. maaliskuuta 2019 | 1. huhtikuuta 2019 | Kuvaohjelman ikäraja 12 |
| 2 | Offline | 8. huhtikuuta 2019 | Kuvaohjelman ikäraja 7 |
| 3 | Puna-fucking-vuori | 15. huhtikuuta 2019 | Kuvaohjelman ikäraja 12 |
| 4 | Somebody | 22. huhtikuuta 2019 | Kuvaohjelman ikäraja: Sallittu |
| 5 | Bosslady | 29. huhtikuuta 2019 |
| 6 | Sunnuntai | 6. toukokuuta 2019 | Kuvaohjelman ikäraja: Sallittu |
| 7 | Äitihaava | 13. toukokuuta 2019 |
| 8 | Kakku | 20. toukokuuta 2019 | Kuvaohjelman ikäraja: Sallittu |
| 9 | Kokkola | 27. toukokuuta 2019 | Kuvaohjelman ikäraja 12 |
| 10 | Minäminäminä | 3. kesäkuuta 2019 | Kuvaohjelman ikäraja: Sallittu |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  **Päähenkilöt**  | … |  
  |
|  Anna Airola  | … |  Oona 
  |
|  Elias Salonen  | … |  Arttu
  |
|  Mikko Kauppila  | … |  Kuisma
  |
|  Ville Myllyrinne  | … |  Markku, Oonan isä
  |
|  Aksa Korttila  | … |  Yola
  |
|  Eppu Pastinen  | … |  Tuomas
  |
|  Biniyam Schelling  | … |  Graafikko
  |
|  Linnea Leino  | … |  Pilluminati
  |
|  Joonas Nordman  | … |  Pukumies
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Ushma Karnani  | … |  juristi Hanna
  |
|  Manuela Bosco  | … |  Batiikkinainen
  |
|  Ima Iduozee  | … |  hipsteripappi
  |
|  Pietari Vihula  | … |  skeittari
  |
|  Milla Kaitalahti  | … |  meditoija
  |
|  Andrei Koivumäki  | … |  välittäjä
  |
|  Jaana Saarinen  | … |  Birgitta
  |
|  Rebekka Yeboah  | … |  Cara
  |
|  Anna Dahlman  | … |  yrittäjänainen
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Niina Lahtinen  | … |  taiteilija
  |
|  Atte Järvinen  | … |  taiteilija
  |
|  Maria Veitola  | … |  The Bosslady
  |
|  Jussi Nikkilä  | … |  mainostoimistojäbä
  |
|  Mari Rantasila  | … |  Oonan äiti
  |
|  Niklas Rautén  | … |  Max
  |
|  Essi Hellén  | … |  pukunainen
  |
|  Nenna Tyni  | … |  Senni P.
  |
|  Terhi Suorlahti  | … |  terapeutti
  |

 |

### Toinen tuotantokausi

Toisella tuotantokaudella Oona on viimein keksinyt yritykselleen nimen, ja samalla kahvilan naapuriin perustetaan pyöräkorjaamo, jonka omistaja Pesso (Miro Lopperi) kehtaa tarjota asiakkailleen kahvit ilmaiseksi. Samalla Arttu tapaa ravintoloitsija Tuukan (Pyry Äikää).

Toinen kausi kuvattiin kesällä 2020. Kausi voitti vuoden 2021 Venla-gaalassa kolme Kultainen Venla -palkintoa, ja sen on sanottu nostaneen sarjan suureen suosioon.

| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Rescue-siili | 27. tammikuuta 2021 | 27. tammikuuta 2021 | Kuvaohjelman ikäraja: Sallittu |
| 2 | Veronpalautus |
| 3 | Tet-harjoittelija | 3. helmikuuta 2021 | Kuvaohjelman ikäraja 12 |
| 4 | Dopamiinipaasto | Kuvaohjelman ikäraja: Sallittu |
| 5 | Pyöräreissu | 10. helmikuuta 2021 |
| 6 | Kirjaprojekti |
| 7 | Babyshower | 17. helmikuuta 2021 |
| 8 | Moona |
| 9 | Ääniwalli | 24. helmikuuta 2021 |
| 10 | Blue Space |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  **Päähenkilöt**  | … |  
  |
|  Anna Airola  | … |  Oona Manner
  |
|  Elias Salonen  | … |  Arttu
  |
|  Mikko Kauppila  | … |  Kuisma Alavuo
  |
|  Ville Myllyrinne  | … |  Markku
  |
|  Miro Lopperi  | … |  Pesso
  |
|  Pyry Äikää  | … |  Tuukka
  |
|  Biniyam Schelling  | … |  Graafikko
  |
|  Linnea Leino  | … |  Pilluminati
  |
|  Joonas Nordman  | … |  Pukumies
  |
|  Aksa Korttila  | … |  Yola
  |
|  Eppu Pastinen  | … |  Tuomas
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Ushma Karnani  | … |  Hanna
  |
|  Pablo Ounaskari  | … |  Pini
  |
|  Selma af Schultén  | … |  Björk
  |
|  Sara Pehrsson  | … |  Lumia Alanen
  |
|  Mari Rantasila  | … |  Anne, Oonan äiti
  |
|  Jani Karvinen  | … |  Javier
  |
|  Miiko Toiviainen  | … |  Artun deitti Kevin
  |
|  Pyry Nikkilä  | … |  Artun deitti Olli
  |
|  Saban Ramadani  | … |  Artun deitti Jay
  |
|  Inkeri Hyvönen  | … |  tarjoilija Elli
  |
|  Ulla Heikkilä  | … |  kirjastovirkailija
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Esme Kaislakari  | … |  Noomi
  |
|  Jasir Osman  | … |  Niko
  |
|  Minea Lång  | … |  Vivian
  |
|  Emmi Lintonen  | … |  Riina
  |
|  Joona Kaakinen  | … |  pyöräukko
  |
|  Pauliina Palo  | … |  morsian
  |
|  Kaarlo Haapiainen  | … |  sulhanen
  |
|  Aamu Milonoff  | … |  Graafikon kaveri
  |
|  Isla Mustanoja  | … |  Ylva
  |
|  Anna-Leena Sipilä  | … |  pesulatäti
  |
|  Deogracias Masomi  | … |  Amos Rexin omistaja
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Alexandra Taylor  | … |  UFFin myyjä
  |
|  Pablo Laune  | … |  Pesson kaveri
  |
|  Eveliina Mukala  | … |  Pesson kaveri
  |
|  Iiro Turpeinen  | … |  Pesson kaveri
  |
|  Eetu Pajala  | … |  Pesson kaveri
  |

 |

### Kolmas tuotantokausi

Sarjan kolmannen kauden ideoiminen alkoi tammikuussa 2021, ja käsikirjoittaminen päättyi heinäkuussa. Sarjaa kuvattiin saman vuoden syksyllä muun muassa Hyvinkäällä. Kausi julkaistiin kokonaisuudessaan Yle Areenassa 12. syyskuuta 2022. Kaudella käsiteltäviä tai ainakin sivuutettavia ilmiöitä ovat muun muassa burnout-kulttuuri, Elokapina, neulontainnostus ja työstäkieltäytyminen.

Käsikirjoittaja Anna Brotkinin mukaan kolmas kausi on sarjan viimeinen. Sarjan lopettaminen oli tuotantotiimin ja Yleisradion yhteinen päätös. Brotkin on kuvaillut kolmen tuotantokauden kokonaisuutta sopivan tiiviiksi, eikä hän halunnut hahmojen siirtyvän huolettomasta nuoruudesta "kolmekymppisten ongelmiin".

| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Tolkun ihminen | 12. syyskuuta 2022 | 12. syyskuuta 2022 | Kuvaohjelman ikäraja 7 |
| 2 | Who Run The World | 13. syyskuuta 2022 | Kuvaohjelman ikäraja: Sallittu |
| 3 | Viimeinen ehtoollinen | 14. syyskuuta 2022 |
| 4 | Ilmalämpöpumppu | 15. syyskuuta 2022 |
| 5 | Keynote Speaker | 17. syyskuuta 2022 | Kuvaohjelman ikäraja 7 |
| 6 | I <3 Wings | 19. syyskuuta 2022 | Kuvaohjelman ikäraja: Sallittu |
| 7 | Sunny Car Center | 20. syyskuuta 2022 |
| 8 | Simpukka | 21. syyskuuta 2022 |
| 9 | Sea Food Platter | 22. syyskuuta 2022 | Kuvaohjelman ikäraja 12 |
| 10 | Team Oona | 24. syyskuuta 2022 | Kuvaohjelman ikäraja: Sallittu |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  **Päähenkilöt**  | … |  
  |
|  Anna Airola  | … |  Oona Manner
  |
|  Elias Salonen  | … |  Arttu Niinivirta
  |
|  Mikko Kauppila  | … |  Kuisma Alavuo
  |
|  Ville Myllyrinne  | … |  Markku
  |
|  Carlos Orjuela  | … |  Alvar
  |
|  Miro Lopperi  | … |  Pesso
  |
|  Aksa Korttila  | … |  Yola
  |
|  Eppu Pastinen  | … |  Tuomas
  |
|  Biniyam Schelling  | … |  Graafikko
  |
|  Linnea Leino  | … |  Pilluminati
  |
|  Joonas Nordman  | … |  Pukumies
  |
|  Erina Giuseppe Francesco  | … |  Heta
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Alex Anton  | … |  Vesa
  |
|  Selma Kauppinen  | … |  Tara
  |
|  Juha Kukkonen  | … |  HS-toimittaja
  |
|  Karim Rapatti  | … |  Iivo
  |
|  Mari Rantasila  | … |  Oonan äiti
  |
|  Eija Varima  | … |  Oonan mummi
  |
|  Anna Brotkin  | … |  läppäriasiakas
  |
|  Anna Dahlman  | … |  kioskinpitäjä
  |
|  Ushma Olava  | … |  Hanna
  |
|  Nasim Selmani  | … |  Thomas
  |
|  Pietu Wikström  | … |  Petja
  |
|  Wenla Reimaluoto  | … |  Iisa
  |

 | 

|  |  |  |
| --- | --- | --- |
|  **Sivuhahmot**  | … |  
  |
|  Lauri Nurkse  | … |  mainosohjaaja
  |
|  Markku Haussila  | … |  ITE-taiteilija
  |
|  Aleksanteri Ronkainen  | … |  partamies
  |
|  Sonja Salminen  | … |  Tiina
  |
|  Cedric Ingram  | … |  asunnonvälittäjä
  |
|  Ilkka Vanne  | … |  mies Elitessä
  |
|  Hannele Vanne  | … |  nainen Elitessä
  |
|  Aamu Milonoff  | … |  oikisopiskelija
  |

 |

### Erikoisjaksot

*Aikuisista* julkaistiin vuonna 2020 neljä erikoisjaksoa, joista ensimmäinen julkaistiin ystävänpäivänä, toinen juuri ennen pääsiäistä, kolmas vappuaattona ja neljäs elokuun lopussa venetsialaisten aikaan. Jaksoissa on mukana sarjan keskeisistä hahmoista Anna Airolan Oona, Elias Salosen Arttu, Mikko Kauppilan Kuisma, Aksa Korttilan Yola, Eppu Pastisen Tuomas, Ville Myllyrinteen Markku, Biniyam Schellingin Graafikko, Linnea Leinon Pilluminati ja Joonas Nordmanin Pukumies.

| Jakso | Nimi | Julkaisu Yle Areenassa | Ensiesitys Yle TV2:lla |
| --- | --- | --- | --- |
| 1 | Ystävänpäivä: Juuso | 14. helmikuuta 2020 |
| 2 | Pääsiäinen: Staycation | 9. huhtikuuta 2020 | 10. huhtikuuta 2020 |
| 3 | Vappu: Skorpioni | 30. huhtikuuta 2020 |
| 4 | Venetsialaiset: Make Elokuu Great Again | 28. elokuuta 2020 | 30. elokuuta 2020 |
|

Vastaanotto
-----------

Sarja on saanut pääosin hyvän vastaanoton. *Aikuisia* on kutsuttu muun muassa sympaattiseksi, koukuttavaksi ja "riemastuttavan dialogirikkaaksi". Sarja keräsi heti avausjaksonsa jälkeen runsaasti kehuja sosiaalisessa mediassa. *Helsingin Sanomien* Tuomo Yrttiaho vertasi sarjaa yhdysvaltalaiseen *Girls*-draamakomediaan, mutta korosti *Aikuisten* olevan huumoriltaan hyväntahtoisempi. Videobloggaaja Hermanni Hyyryläinen kuvaili sarjaa samastuttavaksi ja totesi sen "kuvastavan Helsinki-kuplautuneen nuoren elämää niin osuvasti, että tekee välillä jopa pahaa". Sarjan musiikkia on kehuttu, ja kappalevalintoja on kutsuttu kunnianhimoisiksi ja näkemyksellisiksi.

*Helsingin Sanomat* valitsi *Aikuiset* vuoden parhaimpien televisiosarjojen listalleen, ja arvostelija Juuso Määttänen kuvaili sarjaa loistavaksi kuvaukseksi nuorten aikuisten elämästä Helsingissä. Määttänen nosti merkittäväksi myös sarjan tuotantoryhmän, joka poikkeaa miesvaltaisesta televisioalasta: elokuvan on ohjannut, käsikirjoittanut ja kuvannut nainen, ja tarinan keskiössä olevan Oonan esittäjä Anna Airola on ensimmäisen pääroolinsa tekevä nuori nainen.

> »Oikeasti aikuinen, Kallion ulkopuolella asuva ihminen ei välttämättä osaa samaistua [päähenkilö]kaksikon ongelmiin, mutta tästä huolimatta sympaattinen sarja koukuttaa.»   
> (Iltalehden arvostelija Noora Vilen)
> 
> 

*Aamulehden* Tiina Vuorimäen mukaan sarja on onnistunutta suomalaista kaupunkikomediaa, jossa tilannekomiikka syntyy pitkälti liioittelusta ja kohtuuttomuudesta. Vuorimäen mukaan päähenkilö Oonaan on helppo samaistua, kun taas *Ilta-Sanomien* Katri Utulan mukaan Oona käyttäytyy epäuskottavasti ja jää katsojalle etäiseksi, koska hahmon ajatuksista ja taustoista ei kerrota riittävästi. Utulan mukaan kliseisen ja "muka-hauskan" sarjan tematiikka ei juuri sovellu vanhemmille katsojille. Myös Ylen Anton Vanha-Majamaa nosti esille sen, että vanhempien katsojien saattaa olla hankala päästä mukaan *Aikuisten* "milleniaaliseen" arjen kuvaukseen ja sen nopeatempoiseen dialogiin, mutta korosti, ettei sarjan suuntaaminen pienemmälle yleisöille ole poikkeuksellista, vaan yhä enemmän osa televisiotuotantojen yleiskehitystä. Katsojakuntaan kuuluvat erityisesti alle 30-vuotiaat, mutta odotettua enemmän myös vanhempia katsojia.

### Katsojaluvut

Sarjan ensimmäistä jaksoa katsottiin Yle Areenassa muutamassa päivässä yli 75 000 kertaa. Keväällä 2020 *Aikuisten* kerrottiin olevan Areenan katsotumpien draama- ja komediasarjojen joukossa. Toisen tuotantokauden jaksot keräsivät alle kuukaudessa yli puoli miljoonaa katselukertaa, ja maaliskuussa 2021 toisen kauden jaksoja oli katsottu yli miljoona kertaa. Hieman ennen kolmannen kauden julkaisua sarjan jaksoja oli käynnistetty Yle Areenassa yhteensä noin seitsemän miljoonaa kertaa.

### Palkinnot ja ehdokkuudet

Vuonna 2019 *Aikuiset* sai Kultainen Venla -ehdokkuuden Komediasarja 2019 -kategoriassa. Toinen tuotantokausi (2021) voitti yhteensä kolme Kultaista Venlaa: sarja palkittiin Vuoden komediasarjana 2021, ja Anna Brotkin voitti Vuoden käsikirjoittaja- ja Anna Dahlman Vuoden ohjaaja -palkinnon. Samana vuonna pääosanäyttelijät Anna Airola ja Elias Salonen saivat Nais- ja Miesnäyttelijä 2021 -ehdokkuudet. Brotkin voitti käsikirjoituksestaan myös Sylvi-palkinnon vuonna 2021.

Myös vuoden 2022 Kultainen Venla -gaalassa sarja palkittiin Vuoden komediasarjana, ja Anna Airola voitti Vuoden pääosanäyttelijä -palkinnon. Kolmas kausi keräsi ehdokkuudet myös käsikirjoituksesta (Brotkin), ohjauksesta (Dahlman) ja sivuosanäyttelijästä (Miro Lopperi).

### Vaikutus

Sarjan on todettu luoneen ilmiön, jossa fanit tekevät retkiä kuvauspaikoille ja hankkivat samanlaisia vaatteita, joita päähenkilö Oona käyttää. Kuvauspaikkoina käytetyt ravintolat ovat saaneet sarjan suosion myötä lisää asiakkaita. Sarjasta on kirjoitettu myös kanditutkielmia.

Kirja
-----

Samaan aikaan sarjan kolmannen kauden kanssa syksyllä 2022 julkaistiin Brotkinin kirjoittama kirja *Aikuiset (The Bible)*, joka sisältää muun muassa alkuperäiset käsikirjoitukset ja poistettuja kohtauksia.

Lähteet
-------

1. 1 2 3  Aikuiset *Yle Areena*. Viitattu 11.1.2021.
2. 1 2 3  Björkbacka, Hannu: TV-viikon valinta: Armoitettu komedienne Anna Airola näyttää toisen puolen itsestään *Keskipohjanmaa*.  27.1.2021. Viitattu 29.1.2021.
3. 1 2 3 4  Kultainen Venla -voittajat 2021 Televisioakatemia. Viitattu 8.5.2022.
4. 1 2  Kultainen Venla -voittajat 2022 Televisioakatemia. Viitattu 29.1.2023.
5. ↑  Välske, Silja: Tässä tulevat Kultainen Venla -ehdokkaat – katso koko lista! *MTV Uutiset*.  10.12.2019. Viitattu 11.1.2021.
6. 1 2 3 4 5  Koppinen, Mari: Kultainen Venla -finalistit julkistettiin: Aikuiset-sarjalle viisi ehdokkuutta *Helsingin Sanomat*.  8.12.2022. Viitattu 13.1.2023.
7. 1 2 3  Kultainen Venla -finalistit 2021 Televisioakatemia.  Arkistoitu 8.12.2021. Viitattu 9.12.2021.
8. ↑  Anna Airola näyttelee pääroolin Ylen uudessa sarjassa *Keskipohjanmaa*.  15.6.2018. Viitattu 16.3.2019.
9. 1 2  Sumelahti, Sara: Aikuiset on komediasarja niille, jotka uskaltavat nauraa itselleen *Voima*.  14.3.2019. Viitattu 11.1.2021.
10. 1 2 3 4 5 6  Kulta, Noora: Suosittu komediasarja AIKUISET saa jatkoa – luvassa lisää seksiä, lisää rakkautta ja lisää laatuaikaa ystävien kanssa *Yle*.  26.6.2020. Viitattu 6.9.2020.
11. 1 2 3  Koste, Henna: Hittisarja Aikuiset jatkuu – mukana uusia kasvoja *Iltalehti*.  20.6.2022. Viitattu 5.7.2022.
12. 1 2  Suosikkisarja Aikuiset tulee päätökseensä – viimeinen kausi julkaistaan Yle Areenassa 12. syyskuuta *Yle*.  8.8.2022. Viitattu 12.9.2022.
13. 1 2 3 4 5 6 7 8 9 10 11 12 13 14 15  Määttänen, Juuso: "Naiseksi syntymistä pahempi epäonnistuminen on vain vanheneminen" – Ylen uusi komediasarja on naisten ohjaama ja ideoima, ja tätä se kertoo ajastamme *Helsingin Sanomat*.  18.3.2019. Viitattu 11.1.2021.
14. 1 2  Typpö, Juho: HS valitsi kuluvan vuoden 25 parasta tv-sarjaa *Helsingin Sanomat*.  25.12.2019. Viitattu 11.1.2021.
15. 1 2 3 4 5 6 7  Sjöholm, Emmi-Liia: Kansan naurattaja *Helsingin Sanomat*.  6.2.2019. Viitattu 11.1.2021.
16. 1 2 3 4  Hyle, Pia: Putouksesta tuttu Anna Brotkin teki Ylen uuden Aikuiset-sarjan ja kertoo nyt, mistä käsikirjoittaja tietää tv-hahmon olevan valmis – "Ja se on ihana hetki" *Helsingin Uutiset*.  3.4.2019. Viitattu 14.1.2021.
17. 1 2 3 4 5 6  Vedenpää, Ville: Suitsutettu Aikuiset on sarja nuorten aikuisten haahuilusta – käsikirjoittaja Anna Brotkin kertoo, miten vaikeaa sarja oli päättää *Yle*.  4.9.2022. Viitattu 29.5.2023.
18. 1 2 3 4  Hannonen, Inka: "Olisi parasta, jos katsojalla menisi välillä kahvit väärään kurkkuun" – Anna Dahlmanin uusi komediasarja AIKUISET *Yle*.  15.6.2018. Viitattu 16.3.2019.
19. 1 2 3  Kuparinen, Noora: Anna Airola ensimmäisessä pääroolissaan – AIKUISET-sarjan Oona elää milleniaalin elämää *Yle*.  15.3.2019. Viitattu 11.1.2021.
20. 1 2 3  Harju, Eli: Aikuiset-sarja jatkaa toisella kaudella ajelehtijoiden ja aikamme menestyjien lempeää karrikointia *Kulttuuritoimitus*.  26.01.2021. Viitattu 29.1.2021.
21. 1 2 3 4 5 6 7 8  Rantavaara, Minja: "Elämäni on välillä vähän naurettavaa" – Aikuiset-sarjan kirjoittanut Anna Brotkin kertoo, millaisia ovat Kallion millenniaalit juuri nyt (Maksullinen artikkeli) *Helsingin Sanomat*.  21.2.2021. Viitattu 21.2.2021.
22. 1 2 3 4  Koste, Henna: Aikuiset-hittisarjassa on kolme kirjoittamatonta sääntöä, mitä siinä ei koskaan voisi tapahtua *Iltalehti*.  21.3.2022. Viitattu 5.7.2022.
23. 1 2 3 4 5 6 7  Selander, Mira: Aikuiset-sarjan käsikirjoittaja Anna Brotkin: Feminismi ei ole vain täydellisiä naisia, vaan kokonaisia ihmisiä virheineen *Yle Areena*.  25.3.2019. Viitattu 11.1.2021.
24. ↑  Salmi, Ronja: Ylen Aikuiset-sarjan toinen kausi esittelee maailman, joka tuntuu kaikessa kiltteydessään välillä radikaalilta *Helsingin Sanomat*.  5.2.2021. Viitattu 16.2.2021.
25. ↑  Paju, Anna: Aikuiset – kepeästi Kalliossa *Kansan Uutiset*.  1.4.2019. Viitattu 11.1.2021.
26. ↑  Linna, Tiina: Tv-sarjassa salainen hyväntekijä kuittaa karhukirjeet – tosielämän Oonat joutuvat maksamaan velkansa itse *Yle*.  13.10.2022. Viitattu 13.10.2022.
27. ↑  Olkkonen-Lind, Milla: Hipsterien puhe viihdyttää Anna Airolaa Aikuiset -sarjassa: "Se jäljittelee aika realistisesti sitä kieltä, jota ikäluokkani puhuu" *Seura*.  27.1.2021. Viitattu 29.1.2021.
28. 1 2 3 4  Vedenpää, Ville: Komediasarja Aikuiset nousi hitiksi – näyttelijät Anna Airola ja Elias Salonen uskovat suosion selittyvän samaistuttavilla hahmoilla *Yle*.  14.2.2021. Viitattu 16.2.2021.
29. ↑  Hyle, Pia: Anna Brotkin kirjoitti Aikuisiin välähdyksiä Kalliosta – "Kaikissa sarjan henkilöissä on palasia minusta" *Aamuposti*.  1.4.2019. Viitattu 11.1.2021.
30. 1 2 3 4 5 6 7  Brotkin, Anna: Jäähyväiset Oonalle (Maksullinen artikkeli) *Helsingin Sanomat*.  8.9.2022. Viitattu 12.9.2022.
31. 1 2  Aikuiset-sarjan käsikirjoittanut Anna Brotkin vieraana: Miten päättää tarina, johon loput eivät istu? *Yle Areena*.  14.9.2022. Viitattu 13.10.2022.
32. 1 2 3 4 5 6  Sulkakoski, Sini: Aikuiset-sarjan Anna Airola: "En osannut odottaa pääroolia, mutta olin siitä tosi positiivisesti yllättynyt" *Kokkola-lehti*.  4.4.2019.  Arkistoitu 13.1.2021. Viitattu 11.1.2021.
33. 1 2  Pohjamo, Paula: Aikuiset isänmaan toivot *Savon Sanomat*.  31.3.2019. Viitattu 14.1.2021.
34. ↑  Vasara, Päivi: Aikuiset-sarja ruokkii ehkä jotain elämättä jääneen elämän kipupistettä, siksi sitä katsoo uppoutuneena *Kulttuuritoimitu s*.  21.9.2022. Viitattu 13.10.2022.
35. 1 2  Salonen, Elias: "Tuntuu oudolta kuulla itseni sanovan kamalia asioita" – näyttelijä Elias Salonen kertoo roolistaan ahdistelijana *Yle*.  21.2.2020. Viitattu 11.1.2021.
36. 1 2  Vaarala, Noora: Elias Salonen näytteli unelmaroolin hittisarjassa, jonka vitsit tuntuivat heti omilta: "Opettelin ulkoa jokaisen pilkun ja niinkun" *Yle*.  9.1.2023. Viitattu 13.1.2023.
37. 1 2 3 4 5  Takkinen, Nuutti: Aikuiset-sarjan ohjaaja Anna Dahlman ammentaa huumoria kiusallisista kokemuksista: "Niistä ne hauskimmat jutut syntyvät" (Kohdasta 11:35 alkaa käsikirjoittaja Anna Brotkinin haastattelu, jossa esitellään Kalliota.) *Yle*.  13.3.2021. Viitattu 14.3.2021.
38. ↑  Liukkonen, Onnimanni: Komediasarja Aikuiset sijoittuu urbaanien nuorten maailmaan *Seura*.  1.4.2019. Viitattu 11.1.2021.
39. 1 2 3  Sumelahti, Sara: Parikymppisten elämää Kalliossa – pääosassa myös musiikkivalinnat *Rumba*.  1.4.2019. Viitattu 29.1.2021.
40. 1 2 3  Hätinen, Jukka: Parikymppiset kalliolaiset kipuilevat jälleen – soundtrackina Vesta, Suad, Lauri Haav ja ööh… Nightwish *Rumba*.  26.1.2021. Viitattu 29.1.2021.
41. ↑  Leinonen, Pauliina: Ylen hittisarja Aikuiset palaa uusin jaksoin – Oona haaveilee koko muun Kallion tavoin matkasta Lofooteille *Ilta-Sanomat*.  27.01.2021. Viitattu 29.1.2021.
42. ↑  Mainitaan toisen tuotantokauden 2. jaksossa.
43. ↑  Mainitaan toisen tuotantokauden 4. jaksossa.
44. ↑  Aikuiset-sarjan Oona ja Arttu ajelivat torstaina Hyvinkäällä – Kuvauksissa mukana kaupungin omia julkkiksia (Maksullinen artikkeli) *Aamuposti*.  3.9.2021. Viitattu 21.9.2021.
45. ↑  Aikuiset-sarja päättyy - viimeinen kausi syyskuussa *Findance*.  10.8.2022. Viitattu 12.9.2022.
46. ↑  Mainitaan kolmannen tuotantokauden 4. jaksossa.
47. ↑  Yle Areena 14. helmikuuta 2020  14.2.2020. Instagram:  yleareena. Viitattu 15.2.2020.
48. ↑  Yle Areena 9. huhtikuuta 2020  9.4.2020. Instagram:  yleareena. Viitattu 9.4.2020.
49. ↑  Yle tuo vapun luoksesi - poikkeusajan vappua juhlitaan tv:ssä, radiossa ja Yle Areenassa  24.4.2020. Yle. Viitattu 1.5.2020.
50. ↑  Venetsialaiset: Make Elokuu Great Again  28.8.2020. Yle Areena. Viitattu 6.9.2020.
51. 1 2  Vilen, Noora: Sarjamaratonin aika! Kolme koukuttavinta sarjaa juuri nyt – helsinkiläishipstereitä ja muuta omituista meininkiä *Iltalehti*.  21.3.2019. Viitattu 11.1.2021.
52. ↑  Koskinen, Katri: Melkein totta, Aikuiset, Kohtuuttomuuksia, M/S Romantic… listasimme hulvattomat suomalaiset komediasarjat, jotka kannattaa nyt ehdottomasti katsoa *Anna*.  10.5.2019. Viitattu 11.1.2021.
53. ↑  Yrttiaho, Tuomo: Nuortensarja Aikuiset yllättää olemalla raikkain kotimainen draamakomedia vähään aikaan *Helsingin Sanomat*.  1.4.2019. Viitattu 11.1.2021.
54. ↑  Hyyryläinen, Hermanni: 6 syytä katsoa AIKUISET-sarjaa, ainakin näin milleniaalin silmin – Hermanni Hyyryläinen nostaa esille tosifanin detaljit *Yle*.  27.1.2021. Viitattu 27.1.2021.
55. ↑  Vuorimäki, Tiina: Uudessa kotimaisessa sarjassa Aikuiset Oonan parisuhde ajautuu vakavaan kriisiin, kun pari katsoo taideteosta – elämän tukipylväs on ystävä Arttu *Aamulehti*.  10.4.2019. Viitattu 11.1.2021.
56. ↑  Utula, Katri: Kommentti: Helsingin hipstereistä kertova Aikuiset-komediasarja aiheuttaa myötähäpeää – noin rasittavaa tyyppiä ei jaksaisi kauaa katsella *Ilta-Sanomat*.  31.3.2019. Viitattu 11.1.2021.
57. ↑  Vanha-Majamaa, Anton: Kolumni: Tunsin itseni satavuotiaaksi katsoessani Ylen uutta hittisarjaa Aikuiset *Yle*.  28.3.2019. Viitattu 11.1.2021.
58. ↑  Typpö, Juho: Kotimaiset suoratoistopalvelut porskuttavat korona-aikana: Elisa Viihde, Ruutu+, C More ja Yle Areena kertovat moninkertaistuneista tilaajamääristä ja ennätyslukemista *Helsingin Sanomat*.  22.4.2020. Viitattu 11.1.2021.
59. ↑  Siippainen, Aapo: Kulttisuosioon noussut tv-sarja vetää nuoria aikuisia Kallion ravintoloihin – "Moni kysyy onko tämä SE paikka" *Helsingin Uutiset*.  5.2.2023. Viitattu 5.2.2023.
60. ↑  Aikuiset (The Bible) WSOY. Viitattu 5.2.2023.

Kirjallisuutta
--------------

* Brotkin, Anna: *Aikuiset (The Bible)*. Helsinki: WSOY, 2022.

Aiheesta muualla
----------------

* *Aikuiset* Yle Areenassa
* *Aikuiset*-podcast Yle Areenassa